הרכבת התחתית של נירנברג

הרכבת התחתית של נירנברג (בגרמנית: U-Bahn Nürnberg) היא מערכת של שלושה קווי רכבת תחתית, המשרתת את העיר נירנברג. מערכת הרכבות התחתיות של נירנברג היא החדשה והחדישה ביותר בגרמניה, ובין החדשות המודרניות באירופה. היא משתמשת בקטע מסילה בודד שאורכו כ-6 ק"מ, שהיה בשימושה של  עוד במאה ה-19, שיחבר את נירברג עם העיר השכנה פירט עוד בשנת 1834. שלושת קווי הרכבת התחתית, נוסעים ברובם המכריע במנהרות תת-קרקעיות. אורך המסילות מסתכם ב-44.9 ק"מ (מתוכם 3.6 ק"מ מסילה משותפת ל-2 קווים). מספר התחנות הוא 57, מהן 6 תחנות משותפות ל-2 או 3 קווים. המידע נכון לנובמבר 2025.

 מידע כללי 
הרכבת התחתית של נירנברג, היא חלק ממערכת הסעת המונים מהירה במרחב המטרופוליטני של נירנברג, ששטחו כ-20,000 קמ"ר. המערכת כוללת לבד מרכבות תחתיות, גם חשמליות, אוטובוסים, אוטובוסים מפרקיים ורכבות רגילות. המערכת היא הרכבת התחתית האחרונה שנחנכה בגרמניה, וכלולות בה טכנולוגיות עדכניות, דוגמת רכבות אוטומטיות ללא נהגים, המופעלות בשניים מתוך שלושת הקווים הפעילים. המערכת היא גם הרכבת התחתית הקצרה ביותר בגרמניה. החברה המפעילה את ההרכבת התחתית היא "ואג" (Verkehrs-Aktiengesellschaft Nürnberg VAG), חברה בת של החברה האחראית על תפעול כלל התחבורה הציבורית במרחב המטרופוליטני של נירנברג, בשם "וי ג'י אן" Verkehrsverbund Großraum Nürnberg VGN).

 מקור השם 
שני חלקים לשם "הרכבת התחתית של נירנברג". החלק הראשון "רכבת תחתית" מציין את היותה והתנהלותה של המערכת מתחת לפני הקרקע. החלק האחר של השם מתייחס למיקומה של הרכבת התחתית בעיר הגרמנית נירנברג. השם שניתן בעברית אינו שונה משמה המקורי בגרמנית של מערכת התחבורה "U-Bahn Nürnberg". בשם המקורי בגרמנית ה-"U" היא האות הראשונה של המילה Untergrund, שמשמעותה "תחתי", כלומר מתחת לפני הקרקע. פירוש המילה "Bahn" הוא רכבת. ביחד הביטוי הגרמני מתחבר למתכונת מקבילה לשם בעברית, "רכבת תת-קרקעית של נירנברג", או במילים אחרות "הרכבת התחתית של נירנברג". המילה תחתית נועדה להבחין בין רכבות רגילות הנוסעות מעל לפני הקרקע, לבין הרכבות הנעות מתחת לפני הקרקע.

 היסטוריה 
תוכניות ראשוניות למערכת תחבורה תת-קרקעית בנירנברג הוכנו בשנת 1925, אך הפרויקט נדחה שוב ובושב, עקב מורכבותו והערכות מחיר גבוהות שהיו לגביו. עם ההתפתחויות שחלו בשנות ה-60 לאחר מלחמת העולם ה-2, הגידול באוכלוסיית המשתמשים, והשימוש הגובר הן בתחבורה ציבורית והן בכלי רכב פרטיים, התקשתה המערכת התחבורתית של נירנברג לעמוד בנטל. נוצרו פקקי תנועה ברחובות מרכזיים, וצפיפות יתר בתחבורה הציבורית. לכן, נושא רכבת תחתית בנירנברג עלה שוב לדיון, והחלו הכנות למימוש הפרויקט. עקב הדחיות הארוכות, הפכה הרכבת התחתית של נירנברג לאחרונה שתוכננה ונבנתה בגרמניה, ומסיבה זאת במובנים רבים היא החדשנית והמודרנית ביותר. תכנון וביצוע הפרויקט היו מורכבים, עקב הצורך בחפירת מנהרות בעומקים ובכוונים שונים, גם בחלקים שמתחת לעיר העתיקה של נירנברג.לוח הזמנים ושלבי הפרויקט:

1965: אושרו תוכניות לשלבים הראשונים של הרכבת התחתית.

1967: ראשית עבודות התשתית להקמת המערכת.

בתאריך 1 במרץ 1972 נחנך המקטע הראשון של קו  ברכבת התחתית, בין התחנות לאנגוואסר דרום לרחוב באוארפיינד (Langwasser Süd - Bauernfeindstraße). אורך המקטע הראשון היה 3.7 ק"מ. הפיתוח של U1 היה הדרגתי, נמשך כשלושה וחצי עשורים, והמקטע האחרון בין קליניקום להארדרוהה (Klinikum-Hardhöhe) נחנך ב-2007.

העבודות על קן  החלו ב-1978 והמקטע הראשון בין פלארר ל-שווינאו (Plärrer-Schweinau) הופעל ב-1984. המקטע האחרון של קו זה נחנך ב-27 בנובמבר 1999, כאשר תחנת נמל התעופה נירנברג חוברה אל המערכת.

העבודות על קו הטורקיז  הסתיימו ב-2005, אך עקב קשיים טכניים שנבעו מאוטמטיזציה מלאה שלו (רכבת ללא נהג), חנוכת הקו וההפעלה הרשמית נדחו עד אמצע שנת 2008. התחנה האחרונה בקו U3 נחנכה בשנת 2020, ומתנהלות עבודות לקראת הפעלה עתידית של 2 תחנות נוספות.
שמאל|ממוזער|240px|מפת הקווים. גודל העיגול מסמל את כמות הנוסעים בתחנה, ב-2019.

 נתונים טכניים ומספריים 
רוחב הפסים: הרוחב בכל המערכת הוא הרוחב סטנדרטי באירופה, 1,435 מ"מ.

מתח חשמלי: 750 וולט, הזרם מועבר באמצעות 16 תחנות משנה.

מיקום תחנות ופסים: רוב התחנות ורוב מסלולי הנסיעה תת-קרקעיים, כ-85% מתוך סך הכל המערכת.

דרגנועים ומעליות: המערכת נעזרת ב-186 דרגנועים וב-64 מעליות.

מהירות נסיעה: מהירות הנסיעה הממוצעת היא 33.4 קמ"ש.

סוגי הרכבות והקרונות: בשירות הרכבת התחתית של נירנברג שלושה דורות של רכבות וקרונות, כשהדור הראשון (DT1) שהיה בשירות הקו הראשון U1 מיום השקתו, יצא בהדרגה ממעגל השירות, והוחלף בינואר 2023 על-ידי רכבות חדישות יותר מסוג DT2, לאחר למעלה מ-50 שנות שירות. להחלפת צי הרכבות הסתייעה נירנברג במימון של בנק ההשקעות האירופי EIB-European Investment Bank. ברכבות DT2 יש ארבע קרונות בכל רכבת. בקווים U2 ו-U3 נוסעות רכבות אוטומטיות לגמרי, בשליטה ממוחשבת, מסוג DT3. ברכבות אלו לא קיים תא נהג, ובמקומו מוצבת עמדת חירום אנושית, בשני קצות כל רכבת. הרכבות נוסעות בשיטת הפעלה אוטומטית הנקראת "אטו" (Automatic Train Operation-ATO). תקופת מה היה תפעול מעורב, ידני ואוטומטי, אך עם הזמן כל הרכבות קווים U2 ו-U3 הוסבו לתפעול אוטומטי, ללא נהגים.

 נוסעים 
שנת 2023 הייתה שנת שיא במספר הנוסעים שהשתמשו בשירותי הרכבת התחתית של נירנברג, יותר מ-111 מיליון. נתון זה היווה גידול בשיעור 19% משנת 2019, השנה אחרונה לפני פרוץ מגפת הקורונה, מגפה שבמהלכה ירד מאוד מספר הנוסעים בתחבורה הציבורית בגרמניה, וביתר המדינות בעולם. ממוצע הנוסעים ב-2023 הסתכם בלמעלה מ-304,000 ביממה. ביחס לשנת 2024 נמסר נתון של מספר נוסעים בכלל המערכת של נירנברג (כולל אוטובוים וחשמליות). הנתון עמד על 160 מיליוני נוסעים, גידול בשיעור של 6% משנה קודמת, אך לא נמסרו נתונים נפרדים אודות מספר הנוסעים ברכבת התחתית בלבד.

 קווי הרכבת התחתית 
טבלת קווי הרכבת התחתית של נירנברג:
 קווי הרכבת התחתית של נירנברגשם
הקואורך
ב-ק"ממספר
תחנותתחנות
משותפותשנת הפעלההערות19272 עם U2
2 עם U3197213.1166 עם U3
2 עם U119843.6 ק"מ של פסים משותפים9.2146 עם U2
2 עם U120083.6 ק"מ של פסים משותפיםסה"כ41.357

 תחנות 
בטבלת התחנות כלולות כל תחנות הרכבת התחתית של נירנברג, למעט תחנות בהקמה. בנובמבר 2025 היו בהקמה 2 תחנות נוספות של קו S3, מזרחית לתחנה הסופית הנוכחית Großreuth bei Schweinau. כאשר ייחנכו תחנות אלו, תחדל תחנה זו להיות תחנת קצה.
 תחנות קווי הרכבת התחתית של נירנברגשם התחנהחיבור לרכבתהערותFürth Hardhöhe-פירט הארדוהֶהתחנת קצה U1Klinikum-בית חוליםS6, S1Stadthalle-אולם העירRathaus-בית העירייהFürth Hauptbahnhof-תחנה מרכזית פירטS6, S1.Jakobinen str-רחוב היעקובינים Stadtgrenze-שטאטגרנצה-גבול העירNürnberg Muggenhof-מוגנהוף נירנברגEberhardshof-אברהארדסהוף.Maximilian str-רחוב מקסמיליאןBärenschanze-בארנשאנצהGostenhof-גוסטנהוףNürnberg Plärrer-פלארר נירנברגWeißer Turm-ווייסר טורם-המגדל הלבןLorenzkirche-כנסיית לורנץNürnberg Hauptbahnhof-תחנה מרכזית נירנברגכל הקוויםAufseßplatz-כיכר אאופססMaffeiplatz-כיכר מאפיי.Franken str-רחוב פרנקןHasenbuck-האסנבוק.Bauernfeind str-רחוב באוארפיינד Messe-מסה-מרכז תערוכותScharfreiterring-שארפרייטרינגLangwasser Mitte-מרכז לאנגוואסר Gemeinschaftshaus-בית הקהילהLangwasser Süd-לאנגוואסר דרוםתחנת קצה U1Röthenbach-רוטנבךתחנת קצה U2Hohe Marter-הוהא מארטרSchweinau-שווינאוS4St. Leonhard-ס. לאונהרד.Rothenburger Str-רחוב רוטנברגרS6, S1Opernhaus-בית האופרהWöhrder Wiese-ווהרדר וייסהRathenauplatz-כיכר רתנאוRennweg-רֶנווגSchoppershof-שופרסהוףNordostbahnhof-תחנת רכבת צפון מזרחקו לגראפנברגHerrnhütte-הרנהוטהZiegelstein-זיגלשטייןNürnberg Flughafen-נמל התעופה נירנברגתחנת קצה U2Großreuth bei Schweinau-גרוסרויט בַּי שוויינאותחנת קצה U3.Gustav-Adolf Str-רחוב גוסטב אדולף Sündersbühl-זינדרסבּוּלMaxfeld-מקספלד Kaulbachplatz-כיכר קאולבאךFriedrich-Ebert Platz-כיכר פרידריך אברטKlinikum Nord-בית חולים צפוןNordwestring-נורדווסטרינגתחנת קצה U3
 פעילות, כרטיסים וסידורי הנסיעה 
 שעות ותדירות 
כל שלושת קווי הרכבת התחתית של נירנברג פועלים משעה 05:00 בבוקר ועד 01:00 אחר חצות. בשעות הבוקר, בין 08:00-05:30 כאשר יוצאים לעבודה, הרכבות נוסעות בתדירות של בין 5-3.5 דקות, וכך גם בשעות אחר הצהרים בין 18:30-14:30, בעת שעובדים ותלמידים חוזרים לבתיהם. ביתר שעות הפעילות, הרכבות נוסעות בתדירות שנעה בין 6.5 ל-10 דקות.

 סוגי כרטיסים 
ברכבת התחתית של נירנברג ניתן לבחור מתוך מגוון רחב מאוד של סוגי כרטיסי נסיעה, בהתאם לצורכי המשתמש.

כרטיסים חד-פעמיים: סוגי הכרטיסים החד-פעמיים הם למבוגרים, ילדים, קבוצות, כרטיסים למרחק קצר (עד 2 תחנות), כרטיסים משולבים, לשימוש גם בחשמליות או באוטובוסים, וכרטיסים לקבוצות גדולות. בהיעדר הגדרה אחרת, הכרטיסים תקפים ל-90 דקות מרגע תיקופם.

כרטיסים לתקופת זמן: ניתן לבחור בין כרטיסים ליום אחד, כרטיסי בתי מלון (ליומיים), כרטיסים שבועיים לתלמידים וסטודנטים, כרטיסים לסופי שבוע, כרטיסי מינוי חודשיים ושנתיים, במגוון תוכניות-לפי אזורי נסיעה ומרחקים, לרבות כרטיסים התקפים לנסיעה באזורים אחרים בגרמניה כולה ("כרטיסים גרמניים"-Deutschlandticket). בחלק מסוגי הכרטיסים יש תמחור מיוחד לקבוצות של עד 6 נוסעים.

כרטיסים לפי מספר נסיעות: כרטיסים התקפים ל-4 נסיעות בלבד.

רכישת כרטיסים ותיקופם:

ניתן לרכוש כרטיסים באמצעות האינטרנט מספקים שונים, באפליקציה ייעודית של VAG, או באוטומטים המוצבים בכניסות לתחנות הרכבת התחתית. רכישת כרטיסים אפשרית גם אצל נהגי אוטובוסים בעיר, ובנקודות מכירה וקיוסקים שונים. כרטיסי נייר מתוקפים לפני הנסיעה במכונות המחתימות אותן בחותמת. מכשירי התיקוף צבועים לרוב בצבע צהוב או כתום. כרטיסי אינטרנט מתוקפים אלקטרונית.

 שילוב במערכות תחבורה נוספות 
הרכבת התחתית או באן (U-Bahn) היא חלק ממערכת הסעת המונים מהירה, הפועלת במרחב העירוני של נירנברג, ובגרמניה כולה. הרכבת התחתית משתלבת עם אמצעי תחבורה עירוניים אחרים, אוטובוסים, לרבות אוטובוסים מפרקיים, חשמליות (Tram), רכבות אזוריות (S-Bahn) ורכבות ארציות (R-Bahn). בסמוך לתחנות הרכבת התחתית יש תחנות של אוטובוסים ושל חשמליות. חלק מתחנות הרכבת התחתית משולבות עם תחנות רכבת אזורית, ומהתחנה המרכזית של נירנברג ניתן להמשיך ברכבות של חברת הרכבות הגרמנית דויטשה באן ליתר חלקי גרמניה, וליעדים באירופה.

 בטיחות 
הפעלת אוטומטית של רכבות תחתיות, חייבה את המתכננים והמפעילים בהנהגת אמצעי זהירות ובטיחות מותאמים. הוגדלה כמות המצלמות במעגל סגור, הוקמו עמדות רבות לתקשורת קולית, המאפשרות לשוחח עם חדר הבקרה המרכזי המאויש בכל שעות הפעילות. הונהגו גם סידורי בטיחות טכניים, כך למשל משיכה בידית בלם חירום בתוך מנהרה, תגרום לרכבת לבלום רק בתחנה הקרובה (מערכת עוקפת בלמי חירום). השיקולים להסדר זה היו הקרבה היחסית גדולה בין תחנות הרכבת התחתית בנירנברג (בממוצע מרחק של מעט יותר מ-600 מטרים בין תחנה לתחנה), והקלות בה ניתן לטפל במקרה חירום (דליקה, בריאות, אירוע ביטחוני ועוד) בתחנה, מול הקושי הרב בטפול במקרה חירום במנהרה צרה, תת-קרקעית בדרך כלל וקשה מאוד לגישה. שולבו במערכת מערכות מכ"ם, דלתות רגישות עם חיישנים רבים, אמצעים לחסימת חדירות חיצוניות של פצחנים, שילוב חומרים עמידים לאש, ואמצעים טכנולוגיים אחרים. חדר הבקרה מפקח תמיד באמצעים חזותיים, קוליים ואלקטרוניים, ויש לו את היכולות להתערב בנעשה בעת הצורך. בנוסף, קיימים סידורים טכניים לבטיחות אישית של נוסעים, דוגמת תאורה משופרת ומאבטחים רבים הפזורים בנקודות מפתח, מניעת אש וכיבוי אש וכדומה.

 תאונות 
בשניים מתוך שלושת קווי הרכבת התחתית של נירנברג פועלות רכבות אוטומטיות, ללא נהג. התאונה הראשונה והיחידה של רכבת אוטומטית שכללה מקרה מוות אירעה ב-2008, ולא הייתה באשמת המערכת האוטומטית או מפעיליה.

נפילה אל הפסים: בתאריך 30 באוקטובר 2008 דווח, כי אישה בת 54 נפלה אל פסי הרכבת התחית של נירנברג, בתחנת Rathenauplatz-כיכר רתנאו. האישה נהרגה בתאונה. הרכבת הייתה אוטומטית, ללא נהג. חקירה העלתה שהנפילה אירעה בסמוך מאוד לרכבת המתקרבת שנכנסה לתחנה, ולא היה די מרחק לבלימה בזמן, גם אילו היה נהג אנושי שולט בקרון הרכבת. נמסר שלא עלה חשד לפלילים, אך לא נמסר אם מדובר היה בתאונה, או במקרה של התאבדות.

 תחזוקה 
תחזוקת הרכבת התחתית של נירנברג מנתנהלת בשני מישורים.

תחזוקת הרכבות והקרונות: לצורך תחזוקה שוטפת של קרונות ורכבות קיים מרכז תחזוקה ייעודי לרכבת התחתית, מרכז התחזוקה מצוי בחלק הדרומי של נירנברג, באזור תחנת לאנגוואסר. המרכז מעסיק כ-130 עובדים ומתופעל על ידי חברה בת, בבעלות מלאה של עירית נירנברג, בשם ”Städtische Werke Nürnberg GmbH”. קיימת סדנת תיקונים נוספת, המשמשת את הכלים של הרכבת התחתית, ביחד עם יתר הכלים במערכת העירונית, חשמליות, אוטובוסים ורכבות אזוריות.

תחזוקת חלקים נייחים: תחזוקת מנהרות ופסי הרכבת נעשית בשיטות מתקדמות. על-מנת שלא להשבית כליל את המערכת, התחזוקה מתבצעת בשעות לילה בהן הרכבת אינה פעילה, בין 23:00 ל-04:00. בכל פעם מושבת זוג אחד בלבד של פסי רכבת שבאזור המתוחזק, והאחר ממשיך לפעול.

 עיצוב ואומנות 
בתחנות הראשונות שהוקמו הושם עיקר הדגש על יעילות תפקודית. התחנות דמו האחת לאחרת במבנה שלהן, עם שינויים שהתחייבו מתנאי הסביבה, הקרקע, מספר הנוסעים הצפוי ומתנאים נוספים. בחלק מהתחנות הוספו חלונות גג, לתאורה וגם להענקת תחושת ביטחון. בשנות ה-80, החלו לבנות תחנות תוך שימוש מועט ככל האפשר בעמודים, למשל בתחנות רחוב היעקובינים, רוטנבאך ו-הוהא מארטר. בשנים אלו שילבו בתהליך העיצוב פקולטות באוניברסיטה המקומית, ונערכו תחרויות סטודנטים לעיצוב תחנות חדשות. בשנות ה-90 המתכננים החלו למסור את עיצוב התחנות לחברות המתמחות בעיצוב, ולראשונה הוחל בשילוב אלמנטים של זכוכית ופלדת אל חלד, והורחב השימוש בצבעים בהירים. כל קו U3 (הקו החדש ביותר) תוכנן על-ידי משרדים חיצוניים המתמחים בעיצוב תחבורתי, בפיקוח פרופסורים מן האקדמיה.

בחלק מהתחנות, בעיקר בחדשות יותר צוירו ציורי קיר, הוצבו פסלים ויצירות אומנות, שולבו פסיפסים וכדומה. הוצגה גלריית תמונות בין-לאומית בתחנת פלארר. על קירות תחנת הרכבת של נמל התעופה נירנברג, הנקראת על שם האומן אלברכט דירר, שולבו עבודותיו. עבודות אומנות נוספות מוצבות או משולבות בתחנות רכבת תחתית אחרות. בחלק מהתחנות שולבו אריחים כתומים, שהודבקו לקירות ולעמודי תמך.

 תוכניות פיתוח עתידיות 
במסגרת פיתוח המערכת, שתי תחנות חדשות של קו U3 נמצאות בשלבי הקמה. שתי התחנות ממוקמות אחרי תחנת הקצה הדרומית הנוכחית של U3, והן תחנות קליינרות בַּי שוויינאו Kleinreuth bei Schweinau ו-גברסדורף (Gebersdorf). בניית התחנות החדשות צפויה להסתיים במהלך שנת 2027. עלו הצעות לפיתוח קו חדש U4, שיהיה בקווי מתאר המזכירים את קו U3, אך הקו אמור להתחיל מזרחית ל-U3 ולהסתיים בצפון מערב העיר, ב-Thon, Nordwestliche Außenstadt. טרם התקבלה החלטה סופית בנושא הקמת U4.

 גלריה 

 ראו גם 
 הרכבת התחתית של מינכן
 הרכבת התחתית של ברלין
 הרכבת התחתית של המבורג

 קישורים חיצוניים 




 הערות שוליים 

קטגוריה:גרמניה: תחבורה
קטגוריה:גרמניה: רכבות תחתיות
קטגוריה:נירנברג